ပုရိသသုတ်

(၂)သုတ် ရှိပါသည်။ -သံ၊၁၊၇၀။ သံ၊မြန်၊၁၊၇၃၂။ သံ၊ဋ္ဌ၊၁၊၁၂၆။ သံ၊ဋီ၊၁၊၁၇၄။ -သံယုတ္တနိကာယ၊ သဂါထာဝဂ္ဂသံယုတ္တ၊ ၃-ကောသလသံယုတ္တ၊ ၁-ပဌမဝဂ္ဂ၊ ဒုတိယသုတ်။ ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် ကောသလဘုရင်၏ မေးမြန်းလျှောက်ထားချက်အရ လောဘ, ဒေါသ, မောဟတရားတို့ အဇ္ဈတ္တသန္တာန်၌ဖြစ်ပေါ်လာသော ယောက်ျား၏ အဟိတ, ဒုက္ခ အဖာသုဝိဟာရအကျိုးငှါဖြစ်၏-ဟု တစ်ပါးစီဝေဖန်၍ ဘုရားရှင် ဖြေကြားတော် မူသည့်သုတ်။ -သံ၊၂၊၄၃၆။ သံ၊မြန်၊၂၊၄၃၂။ -သံယုတ္တနိကာယ၊ သဠာယတနဝဂ္ဂသံယုတ္တ၊ ၃-မာတုဂါမသံယုတ္တ၊ ၁-ပဌမပေယျာလဝဂ္ဂ၊ ဒုတိယသုတ်။ ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် ရုပ်အဆင်းလည်းမလှ, ပစ္စည်းဥစ္စာလည်းမရှိ၊ ကိုယ်ကျင့်သီလလည်း မရှိ, ပျင်းရိခြင်း, သားသမီးမရနိုင်ခြင်း-ဟူသော အင်္ဂါငါးမျိုးတို့နှင့် ပြည့်စုံ သောယောက်ျားသည် မာတုဂါမကို ဧကန်မနှစ်သက်စေနိုင်သူ ဖြစ်၏ဟု ရဟန်းတို့အား ဘုရားရှင် ဟောကြားတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်